മഹോദയപുരം (<MASK>) ആസ്ഥാനമാക്കി കേരളം ഭരിച്ചിരുന്ന രാജശേഖര വർമ്മൻ എന്നറിയപ്പെടുന്ന ചേരവംശജനായ രാജാവാണ് ചേരമാൻ പെരുമാൾ. (ക്രി. വ. 805-844) ഇദ്ദേഹം രണ്ടാം ചേര സാമ്രാജ്യത്തിലെ രണ്ടാമത്തെ രാജാവായിരുന്നു. ചേരമാൻ പെരുമാൾ നായനാർ ദക്ഷിണേന്ത്യൻ മത ചരിത്രത്തിൽ ഉന്നതമായ സ്ഥാനം വഹിച്ചിരുന്നു. ചെക്കീഴാരുടെ പെരിയപുരാണം എന്ന പുസ്തകത്തിൽ നിന്നാണ് ഇദ്ദേഹത്തെ പറ്റിയുള്ള അറിവുകൾ പ്രധാനമായും ലഭിക്കുന്നത്. അദ്ദേഹം മക്കയിൽ ചെന്ന് ഇസ്ലാം സീകരിച്ചു എന്നൊരു കഥ ഉണ്ടെങ്കിലും അതിനു യാഥാർഥ്യവുമായി യാതൊരു ബന്ധവുമില്ല എന്നു ചരിത്രകാരന്മാർ പറയുന്നു.63 നായനാർമാരെക്കുറിച്ച് പ്രതിപാദിക്കുന്നതാണ് പെരിയപുരാണം. എന്നാൽ ചേരമാൻ പെരുമാൾ നായനാരുടെ അച്ഛൻ കുലശേഖര പെരുമാൾ പേരുകേട്ട ഒരു വൈഷ്ണവ മുനിയായിരുന്നു. ചങ്ങനാശ്ശേരി വാഴപ്പള്ളി മഹാശിവക്ഷേത്രം ഇദ്ദേഹത്തിന്റെ കാലത്താണ് പുനരുദ്ധീകരണം നടത്തിയത്. കേരളത്തിൽ നിന്നും കണ്ടെടുത്തിട്ടുള്ളതിൽ ഏറ്റവും പഴയ ചരിത്ര രേഖയായ വാഴപ്പള്ളി ശാസനം ഇദ്ദേഹത്തിന്റെ പേരിലാണ്.
ചേരമാൻ പെരുമാൾ നായനാർ
ക്ഷേത്രപരിസരത്തു കൊടുങ്ങല്ലൂർ ദക്ഷിണേന്ത്യൻ തിരുവഞ്ചിക്കുളത്ത്